CELEX: 52002PC0780
Language: fi
Date: 2002-12-20
Title: Ehdotus: Euroopan parlamentin ja neuvoston asetus yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta ja neuvoston asetuksen (EY) N:o 2978/94 kumoamisesta annetun asetuksen (EY) N:o 417/2002 muuttamisesta

Avis juridique important

|

52002PC0780

Ehdotus: Euroopan parlamentin ja neuvoston asetus yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta ja neuvoston asetuksen (EY) N:o 2978/94 kumoamisesta annetun asetuksen (EY) N:o 417/2002 muuttamisesta  /* KOM/2002/0780 lopull. - COD 2002/0310 */  

Ehdotus: EUROOPAN PARLAMENTIN JA NEUVOSTON ASETUS yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta ja neuvoston asetuksen (EY) N:o 2978/94 kumoamisesta annetun asetuksen (EY) N:o 417/2002 muuttamisesta(komission esittämä)PERUSTELUT1 JohdantoKomission reaktio säiliöalus Prestigen Espanjassa Galician rannikolla marraskuussa 2002 aiheuttamaan öljyvahinkoon on nähtävä niiden toimenpiteiden valossa, jotka toteutettiin vuonna 1999 tapahtuneen säiliöalus Erikan onnettomuuden Ranskassa Bretagnen rannikolla aiheuttaman vakavan öljyvahingon jälkeen. Komissio esitti pian Erikan onnettomuuden jälkeen useita ehdotuksia, joiden tavoitteena oli estää tällaisten onnettomuuksien toistuminen. Yksi niin kutsutun Erika I -paketin toimenpiteistä oli yksirunkoisten öljysäiliöalusten käytöstä poistamista koskeva asetusehdotus. Asetus annettiinkin 18. helmikuuta 2002, ja sitä on sovellettu 1. syyskuuta 2002 alkaen [1]. Tästä toimenpiteestä sovittiin myös kansainvälisellä tasolla, kun Kansainvälinen merenkulkujärjestö hyväksyi huhtikuussa 2001 pidetyssä meriympäristön suojelukomitean 46. kokouksessa alusten aiheuttaman meren pilaantumisen ehkäisemisestä tehdyssä kansainvälisessä yleissopimuksessa (MARPOL) 73/78 olevan I liitteen 13 G säännön tarkistuksen. EU:ssa ja kansainvälisellä tasolla hyväksytyt kaksoisrunkoa tai vastaavaa rakennetta koskevien vaatimusten käyttöönottoaikataulut eivät kuitenkaan olleet yhtä kunnianhimoisia kuin Euroopan komissio alun perin ehdotti.[1]  Yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta ja neuvoston asetuksen (EY) N:o 2978/94 kumoamisesta 18 päivänä helmikuuta 2002 annettu Euroopan parlamentin ja neuvoston asetus (EY) N:o 417/2002 (EYVL L 64. 7.3.2002, s. 1), sellaisena kuin se on muutettuna asetuksella (EY) N:o 2099/2002 (EYVL L 324, 29.11.2002, s. 1).Kun toinen 26-vuotta vanha yksirunkoinen öljysäiliöalus, jonka lastina oli 77 000 tonnia raskasta polttoöljyä, upposi ja käynnisti uppoamisellaan mahdollisesti vielä suuremman ympäristökatastrofin kuin Erika vuonna 1999, kävi selväksi, että kansainväliset ja aiemmin sovitut EU:n aikataulut eivät olleet riittävän kunnianhimoisia.Tiedonannossaan KOM(2002) 681 lopullinen, joka koskee meriturvallisuuden parantamista Prestigen onnettomuuden jälkeen, komissio ehdottaa useita toimenpiteitä, joiden tavoitteena on pienentää sellaisten onnettomuuksien riskiä, joissa on mukana Erikan ja Prestigen kaltaisia aluksia. Joulukuun 6. päivänä 2002 kokoontunut liikenneneuvosto vaati myös, että yksirunkoisten säiliöalusten käytöstä poistamista nopeutetaan, että alusten kunnon arviointijärjestelmää aletaan soveltaa yli 15 vuoden ikäisiin aluksiin ja että jäsenvaltiot tekevät hallinnollisia sopimuksia estääkseen raskasöljyjä kuljettavien yksirunkoisten öljysäiliöalusten pääsyn satamiinsa, rannikon ulkopuolella sijaitseviin ulkosatamiinsa ja ankkurointi alueilleen.Näiden tavoitteiden saavuttamiseksi komissio ehdottaa, että asetus (EY) N:o 417/2002 muutetaan komission alkuperäisen ehdotuksen mukaiseksi.2 Ehdotetut yhteisön tason toimetKomissio ehdottaa, että voimassa olevaan asetukseen tehdään seuraavat kolme muutosta:1. Asetukseen lisätään säännös, jonka mukaan raskasöljyjä voidaan kuljettaa ainoastaan kaksoisrungolla varustetuilla säiliöaluksilla.2. Käytöstä poistamista koskevaa aikataulua tarkistetaan erityisesti sen varmistamiseksi, että yksirunkoiset säiliöalukset eivät liikennöi enää sen jälkeen, kun seuraavat ikärajat ja määräajat ovat ylittyneet: luokan 1 alukset 23 vuotta ja vuosi 2005, luokan 2 alukset 28 vuotta ja vuosi 2010 ja luokan 3 alukset 28 vuotta ja vuosi 2015.3. Erityistä säiliöalusten tarkastusjärjestelmää (alusten kunnon arviointi järjestelmää), jolla arvioidaan yli 15 vuoden ikäisten yksirunkoisten säiliöalusten rakenteen kunto, aletaan soveltaa nykyistä laajemmin.2.1 Kielto kuljettaa raskasöljyjä yksirunkoisilla säiliöaluksillaRaskas polttoöljy kuuluu ympäristöä eniten pilaaviin öljyihin. Koska sen kaupallinen arvo on suhteellisen vähäinen ja siihen liittyy suhteellisen pieni palo- ja räjähdysvaara, sitä kuljetetaan yleensä vanhoilla säiliöaluksilla, joiden elinkaari on jo päättymässä ja joihin liittyy sen vuoksi kaikkein suurimmat turvallisuusriskit. Kuten Prestigen onnettomuuden jälkeistä meriturvallisuuden parantamista koskevassa komission tiedonannossa todetaan, komissio on hyvin huolestunut tästä ristiriidasta.Näin ollen komissio ehdottaa, että raskasöljyjen kuljettaminen yksirunkoisilla säiliöaluksilla EU:n satamista ja satamiin kielletään.Ehdotukseen valitut raskasöljyt ovat raskas polttoöljy, raskas raakaöljy, jäteöljyt sekä bitumi ja terva. Mereen vuotaneet raskasöljyt käyttäytyvät eri tavalla kuin kevyemmät öljyt. Koska raskasöljyjen haihtuvuus on pieni ja viskositeetti (virtausvastus) suuri, ne haihtuvat kevyempiä öljyjä hitaammin eivätkä hajoa juuri lainkaan. Sen vuoksi raskasöljyillä on taipumus jäädä lautoiksi ja hajota hyvin hitaasti, minkä vuoksi ne voivat aiheuttaa vakavia ympäristövahinkoja meri- ja rannikkoekosysteemeille. Öljyonnettomuuksissa mereen vuotaneet kevyemmät öljyt sen sijaan haihtuvat ilmaan ja aiheuttavat siten ilman pilaantumista.On valitettavan selvää, että raskaan polttoöljyn puhdistusoperaatio Prestigen haaksirikon jälkeen on valtava haaste Espanjan rannikkoväestölle.Taulukko 1: Öljyn vuosittainen kokonaistuonti ja -vienti meriteitse (unionin ulkopuolisista maista / ulkopuolisiin maihin ja unionin sisällä) EU:n 15 jäsenvaltiossa (miljoonaa tonnia)&gt;TAULUKON PAIKKA&gt;Lähde: Eurostat (COMEXT)*Arvio. Vuonna 2001 raskaan raakaöljyn osuus kaikesta EU:hun tuodusta raakaöljystä oli noin 15 prosenttia.Kaksoisrungolla varustettujen öljysäiliöalusten nykyinen kapasiteetti on teollisuuden antamien tietojen mukaan riittävän suuri varmistamaan, ettei tämä ehdotus heikennä toimitusvarmuutta.2.2 Yksirunkoisten öljysäiliöalusten käytöstä poistamisen nopeuttaminen2.2.1 Nykyinen lainsäädäntöÖljysäiliöalusten käytöstäpoistamisaikataulua varten alukset jaetaan kantavuuden, rakenteen ja iän mukaisiin luokkiin. Luokat on määritelty seuraavasti:- Luokkaan 1 kuuluvat niin kutsutut "MARPOLia edeltävät" yksirunkoiset öljysäiliöalukset, tarkemmin sanottuna kantavuudeltaan vähintään 20 000 tonnin raakaöljysäiliöalukset ja kantavuudeltaan vähintään 30 000 tonnin tuotesäiliöalukset, joissa ei ole suojaavia erillisiä painolastisäiliöitä.- Luokkaan 2 kuuluvat yksirunkoiset "MARPOL"-säiliöalukset, jotka ovat samankokoisia kuin luokan 1 alukset mutta jotka on varustettu suojaavilla erillisillä painolastisäiliöillä.- Luokkaan 3 kuuluvat yksirunkoiset öljysäiliöalukset, jotka alittavat luokkien 1 ja 2 kokorajat, mutta joiden kantavuus on yli 5 000 tonnia.Huomautus: Luokan 1 säiliöalukset on yleensä rakennettu ennen vuotta 1982 ja luokan 2 säiliöalukset aikavälillä 1982-1996.Nykyisessä asetuksen (EY) N:o 417/2002 mukaisessa yksirunkoisten säiliöalusten käytöstäpoistamisaikataulussa vahvistetaan seuraavat määräajat a) jäsenvaltioiden lainkäyttövaltaan kuuluviin satamiin ja rannikon ulkopuolella sijaitseviin ulkosatamiin tuleville öljysäiliöaluksille ja b) jäsenvaltioiden lippujen alla purjehtiville öljysäiliöaluksille:- luokan 1 öljysäiliöalukset: vuosi 2007- luokkien 2 ja 3 öljysäiliöalukset: vuosi 2015.Lisäksi asetuksessa vahvistetaan yksirunkoisia säiliöaluksia koskevat ikärajat, jotka riippuvat aluksen luokasta ja rakennusvuodesta. Ikärajat ovat yleensä 26 ja 30 vuoden välillä.Edellä mainitut ikärajat ja käytöstä poistamisen määräajat vahvistettiin vastaavassa IMOn laatimassa kansainvälisessä säännössä (MARPOL-yleissopimuksen I liitteessä olevassa tarkistetussa 13 G säännössä) asetettujen ikärajojen kanssa rinnakkain ja yhdenmukaisesti.Käytöstäpoistamisaikataulun vahvistaminen EU:ssa ja kansainvälisellä tasolla sai alkunsa komission asetusehdotuksesta, joka sisältyi 21. maaliskuuta 2000 annettuun Erika I -pakettiin. Alkuperäistä ehdotusta vesitettiin kuitenkin huomattavasti lainsäädäntöprosessin aikana.Komissio oli ehdottanut erityisesti, että luokkaa 1 koskeva määräaika olisi vuosi 2005, luokkaa 2 koskeva määräaika vuosi 2010 ja luokkaa 3 koskeva määräaika vuosi 2015. Kuten edellä mainittiin, ensimmäiset kaksi määräaikaa muutettiin vuosiksi 2007 ja 2015.Yhtä merkittävää oli luokan 1 säiliöaluksia koskevan ikärajan muuttaminen. Komissio oli ehdottanut, että tätä kaikkein vanhimpien öljysäiliöalusten luokkaa koskeva enimmäisikäraja olisi 23 vuotta. Lopullisesti hyväksytyssä säädöksessä ikäraja oli kuitenkin nostettu 26-30 vuoteen.Luokan 1 säiliöalukset Prestige ja Erika olivat haaksirikkoutuessaan 26 vuoden ikäisiä. Nykyisen lainsäädännön mukaan Prestige olisi poistettu käytöstä maaliskuussa 2005.2.2.2 Käytöstäpoistamisaikatauluun ehdotetut muutoksetErika- ja Prestige-öljysäiliöalusten onnettomuuksien aiheuttamat vakavat öljyvahingot yhteisön vesillä ovat herättäneet vakavia epäilyjä asetuksella (EY) N:o 417/2002 käyttöön otettujen ikärajojen asianmukaisuudesta.Tässä ehdotuksessa esitettyjen muutosten tavoitteena on alentaa ikärajoja ja määräaikoja Erika I -paketissa alun perin ehdotetulle tasolle ja parantaa siten meriympäristön suojelua.Luokan 1 säiliöalukset ovat kaikkein vanhimpia ja alttiimpia onnettomuuksille. Ne olisi poistettava käytöstä mitä pikimmin. Sen vuoksi tämän asetuksen soveltamisalaan kuuluvien luokan 1 säiliöalusten käytöstä poistamisen määräaikaa aikaistetaan vuodesta 2007 vuoteen 2005, ja ikärajaksi asetetaan 23 vuotta.Luokan 2 säiliöalukset - niin kutsutut MARPOL-säiliöalukset - tarjoavat paremman suojan karilleajon ja yhteentörmäyksen sattuessa. Komissio oli ehdottanut öljypäästöjen aiheuttamasta pilaantumisesta vuonna 1990 annetun Yhdysvaltojen lain (Oil Pollution Act) mukaisesti, että tällaisia aluksia koskeva määräaika olisi 2010 ja ikäraja 28 vuotta. Tässä ehdotuksessa palataan komission alkuperäiseen ehdotukseen, mutta säilytetään samalla sellaiset asetuksen (EY) N:o 417/2002 säännökset, jotka ovat komission ehdotusta tiukempia.Luokan 3 säiliöalukset ovat pienempiä kuin luokkien 1 ja 2 alukset, niiden kantavuus on alle 20 000/30 000 tonnia ja niitä käytetään usein alueliikenteessä. Näitä aluksia koskevat asetuksen (EY) N:o 417/2002 säännöt eivät poikkea suurestikaan alkuperäisestä Erika I -ehdotuksesta. Komissio ehdottaa kuitenkin, että näitä aluksia koskeva ikäraja ei saisi missään tapauksessa ylittää 28 vuoden ikärajaa, jota on ehdotettu myös luokan 2 aluksille.2.2.3 Ehdotettujen toimenpiteiden vaikutukset öljysäiliöaluskantaanYksirunkoisten öljysäiliöalusten käytöstä poistamisen nopeuttaminen uudelleen, joka koskee kaikentyyppisten öljyjen kuljettamista, ei vaikuta ainoastaan EU:n jäsenvaltioiden lippujen alla purjehtiviin yksirunkoisiin öljysäiliöaluksiin vaan myös kaikkiin EU:n satamissa käyviin unionin ulkopuolisten maiden säiliöaluksiin. Öljykuljetukset EU:n satamista ja satamiin ovat karkeasti arvioituna 28 prosenttia kaikista säiliöaluskuljetuksista.Maailman säiliöaluskannan kapasiteetti on noin 330 miljoonaa dwt, ja tätä aluskantaa uudenaikaistetaan parhaillaan nopeasti. Vaikuttaa siltä, että säiliöalusteollisuus on jo varautunut nykyisen käytöstäpoistamisaikataulun soveltamiseen. Tämä ilmenee myös seuraavasta kaaviosta:Kaavio 1: Ennuste yksirunkoisten öljysäiliöalusten korvaamisesta koko maailmassa Lähde: Intertanko &gt;VIITTAUS KAAVIOON&gt;Säiliöalusteollisuuden parhaillaan toteuttama uudistusohjelma on säiliöalusten omistajia edustavan Intertankon (International Association of Independent Tanker Owners) antamien tietojen mukaan kaikkein laajin viimeksi kuluneiden viidentoista vuoden aikana. Vuoden 2002 alussa aluskantaa uudistettiin vielä enemmän kuin käytöstä poistamisen huippuvuonna 1985, jolloin romuttamoihin lähetettyjen alusten kantavuus oli yhteensä 30 miljoonaa dwt. Nykyisestä aluskannasta olisi poistettava noin 60 miljoonaa dwt vuoteen 2005 mennessä, jotta aluksia voitaisiin korvata tilauksessa olevilla kaksoisrungolla varustetuilla säiliöaluksilla.Telakoiden nykyinen tilauskanta (koko maailmassa) käsittää 600 kantavuudeltaan yli 10 000 tonnin säiliöalusta. Niiden yhteenlaskettu kantavuus on siis 60 miljoonaa tonnia. Tämän ehdotuksen odotetaan antavan lisävauhtia uusien säiliöalusten rakentamiselle.Ottaen huomioon, että maailman säiliöaluskannassa on ylikapasiteettia ja että tilattujen säiliöalusten määrä on suuri, ei ole aiheellista pelätä, että tämä ehdotus aiheuttaisi keskeytyksiä öljytoimituksissa. Komissio on kuitenkin tietoinen siitä, että ehdotuksella voi olla merkittäviä taloudellisia vaikutuksia säiliöalusteollisuuteen, ja se aikoo esittää perusteellisemman taloudellisen analyysin niin pian kuin mahdollista.2.3 Alusten kunnon arviointijärjestelmäAsetuksella (EY) N:o 417/2002 käyttöön otettu alusten kunnon arviointijärjestelmä on erityinen vahvistettu tarkastusjärjestelmä, jonka avulla pyritään havaitsemaan yksirunkoisten öljysäiliöalusten rakenteelliset heikkoudet. Lippuvaltiot ja niiden puolesta toimivat luokituslaitokset suorittavat kyseiset tarkastukset kahden ja puolen vuoden välein. Alusten erityistarkastukset ovat olennaisen tärkeitä, koska aluksen turvallisuus ei riipu ainoastaan sen iästä vaan myös rakenteen eheydestä, johon vaikuttaa usein muun muassa aluksen huolto.EU:n ja IMOn nykyisten säännösten keskeisenä ajatuksena on, että luokan 1 ja 2 yksirunkoiset säiliöalukset, jotka eivät ole vielä saavuttaneet tiettyä ikärajaa, voivat jatkaa liikennöintiään luokan 1 osalta vuoden 2005 ja luokan 2 osalta vuoden 2010 jälkeen ainoastaan sillä ehdolla, että ne ovat läpäisseet arviointijärjestelmän mukaisen tarkastuksen. Muussa tapauksessa on mahdollista, että säiliöalus ei saa liikennöidä EU:n satamista tai satamiin tai purjehtia EU:n jäsenvaltioiden lippujen alla, vaikka se olisi suhteellisen uusikin.Voimassa olevassa asetuksessa (EY) N:o 417/2002 ja MARPOL-yleissopimuksessa olevan I liitteen 13 G säännössä edellytetään, että luokkien 1 ja 2 säiliöalusten on täytettävä alusten kunnon arviointijärjestelmän vaatimukset aluksen toimituksen vuosipäivän jälkeen luokan 1 osalta vuodesta 2005 ja luokan 2 osalta vuodesta 2010 alkaen. Nykyistä järjestelmää ei sovelleta pienempiin luokan 3 aluksiin. Nämäkin alukset voivat kuitenkin aiheuttaa merkittävää ympäristön pilaantumista, minkä vuoksi komissio ehdottaa, että arviointijärjestelmää alettaisiin soveltaa niihinkin.Edellä esitetyn perusteella komissio ehdottaa uutta vaatimusta, jonka mukaan kaikkiin jäljellä oleviin luokkiin kuuluvien yksirunkoisten öljysäiliöalusten on täytettävä alusten kunnon arviointijärjestelmän vaatimukset 15 vuoden iästä alkaen. Komissio on tietoinen siitä, että tällaisen yleisen järjestelmän soveltaminen voi panna käytettävissä olevat tarkastajat tiukalle, minkä vuoksi se katsoo, että 2005 on sopiva aloitusvuosi.3 Erityiset näkökohdat3.1 Tarkoitus ja soveltamisala (1 artiklan 1 ja 2 kohta)Asetuksen 1 artiklaa muutetaan lisäyksellä, jonka mukaan asetuksen tarkoituksena on myös kieltää yksirunkoisten öljysäiliöalusten käyttö raskasöljyjen kuljettamiseen (1 artiklan 1 kohta).Asetuksen soveltamisalaa muutetaan hieman sisällyttämällä siihen ankkurointialueet, jotta asetusta sovellettaisiin kantavuudeltaan vähintään 5 000 tonnin öljysäiliö aluksiin, jotka tulevat jäsenvaltion lainkäyttövaltaan kuuluviin satamiin, rannikon ulkopuolella sijaitseviin ulkosatamiin tai ankkurointialueille, riippumatta siitä, minkä lipun alla alukset purjehtivat, tai jotka purjehtivat jäsenvaltion lipun alla. Tämä on direktiivin 95/21/EY [2] mukaista, sellaisena kuin se on muutettuna, koska sitä sovelletaan myös satamavaltioiden lainkäyttövaltaan kuuluviin ankkurointialueisiin, joilla kyseiset valtiot voivat tehdä tarkastuksia (1 artiklan 2 kohdan a alakohta).[2]  EYVL L 157, 7.7.1995, s. 1; direktiivi sellaisena kuin se on muutettuna.Lisäksi asetus ulotetaan koskemaan kantavuudeltaan vähintään 600 tonnin öljysäiliöaluksia, jotta kielto kuljettaa raskasöljyjä yksirunkoisilla säiliöaluksilla koskisi myös pieniä säiliöaluksia, joiden kantavuus on 600-5 000 tonnia. Tämä on komission alun perin ehdottaman alhaisemman kokorajan mukaista (1 artiklan 2 kohdan b alakohta).3.2 Kielto käyttää yksirunkoisia öljysäiliöaluksia ympäristöä eniten pilaavien raskasöljyjen kuljettamiseen (1 artiklan 3 kohta ja 4 kohdan b alakohta)Uuden 14 kohdan määritelmässä yksilöidään, mitä raskasöljyjä ei saa kuljettaa yksirunkoisilla öljysäiliöaluksilla EU:n satamiin, rannikon ulkopuolella sijaitseviin ulkosatamiin tai ankkurointialueille eikä tällaisista satamista tai ankkurointialueilta. Öljyjen ominaisuudet määritellään tarkemmin uusien 15, 16, 17 ja 18 kohdan määritelmissä. Määritelminä käytetään tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 1 päivänä elokuuta 2002 annetun komission asetuksen (EY) N:o 1832/2002 mukaisia yhdistetyn nimikkeistön alanimikkeitä (CN-koodeja). Ehdotukseen on valittu öljyt, joiden viskositeetti on suuri, jotka joko uppoavat tai kelluvat meressä öljyvahingon sattuessa ja jotka pilaavat meri- ja rannikkoympäristöä kaikkein eniten (1 artiklan 3 kohta).Säännös, jossa kyseinen kielto asetetaan, on 4 artiklan uusi 2 kohta. Kyseisen kohdan mukaan raskasöljyjä voidaan kuljettaa EU:n satamista ja satamiin ainoastaan kaksoisrungolla varustetuilla säiliöaluksilla riippumatta siitä, minkä lipun alla alukset purjehtivat.Kyseisestä artiklasta poistetaan voimassa oleva 2 kohta, jossa asetetaan erityisiä vaatimuksia yli 25 vuoden ikäisille luokan 1 säiliöaluksille. Koska näitä aluksia koskevaksi ikärajaksi ehdotetaan 23:a vuotta, kyseinen kohta ei ole enää tarpeellinen (1 artiklan 4 kohdan b alakohta).3.3 Yksirunkoisten öljysäiliöalusten käytöstä poistamisen nopeuttaminen uudelleen (1 artiklan 4 kohdan a alakohta)Asetuksessa (EY) N:o 417/2002 vahvistettua yksirunkoisten säiliöalusten käytöstäpoistamisaikataulua tarkistetaan siten, että luokan 1 säiliöalusten uudeksi ikärajaksi tulee 23 vuotta ja luokkien 2 ja 3 säiliöalusten enimmäisiäksi 28 vuotta. Nämä ikärajat sekä tässä asetuksessa annetut uudet määräajat vuosi 2005 (luokka 1), 2010 (luokka 2) ja 2015 (luokka 3) ovat komission alkuperäisen ehdotuksen mukaisia (1 artiklan 4 kohdan a alakohta).3.4 Vaatimus täyttää aikaisemmin alusten kunnon arviointijärjestelmän vaatimukset (1 artiklan 5 kohta)Ehdotuksen 1 artiklan 5 kohdan mukaan asetuksen (EY) N:o 417/2002 5 artiklaa on muutettava sen varmistamiseksi, että alusten kunnon arviointijärjestelmän vaatimuksia sovelletaan kaikkiin jäljellä oleviin yli 15 vuoden ikäisiin yksirunkoisiin säiliöaluksiin niiden toimituksen vuosipäivän jälkeen vuodesta 2005 alkaen. Aloitusvuodeksi on valittu 2005, jotta lippuvaltioilla ja niiden puolesta tarkastuksia tekevillä luokituslaitoksilla olisi riittävästi aikaa valmistella arviointijärjestelmän mukaisia tarkastuksia. Ikärajaksi on valittu 15 vuotta, koska vakiintuneena käytäntönä on tehdä tämän ikärajan ylittäneille aluksille perusteellisempia tarkastuksia alusten vanhenemiseen liittyvien puuteiden havaitsemiseksi.Vaatimus, jonka mukaan EU:n satamiin tulevien tai EU:n jäsenvaltioiden lippujen alla purjehtivien luokan 1 säiliöalusten on täytettävä arviointijärjestelmän vaatimukset, käy tarpeettomaksi, koska tällaiset alukset on ehdotuksen mukaan poistettava käytöstä vuoteen 2005 mennessä. Asetuksen 5 artiklaa muutetaan kuitenkin siten, että se käsittää myös luokan 3 säiliöalukset. Arviointijärjestelmää sovelletaan sellaisena kuin se on hyväksyttynä päätöslauselmassa MEPC 94(46) ja muutettuna päätöslauselmalla MEPC 99(48) ottaen huomioon tässä asetuksessa määritellyt soveltamisajankohdat ja säiliöalusluokat.4 Säädöksen hyväksyminenOttaen huomioon, että meritse suoritettavien öljykuljetusten turvallisuutta on parannettava kiireellisesti ja että tätä säädösehdotusta käsitellään yhteispäätös menettelyllä, komissio kehottaa EU:n päätösvaltaisia toimielimiä - Euroopan parlamenttia ja neuvostoa - hyväksymään tämän säädöksen mahdollisimman pian, jotta se tulisi voimaan viimeistään maaliskuussa 2003.Lisäksi komissio kehottaa jäsenvaltioita varmistamaan, että Kansainvälisessä merenkulkujärjestössä hyväksytään vastaavat toimenpiteet, jotta muutokset vaikuttaisivat mahdollisimman tehokkaasti, ja että alusten kunnon arviointijärjestelmän kaltaista tarkastusjärjestelmää aletaan soveltaa myös yli 15 vuoden ikäisiin kaksoisrungolla varustettuihin öljysäiliöaluksiin.2002/aaaa (COD)Ehdotus: EUROOPAN PARLAMENTIN JA NEUVOSTON ASETUS yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta ja neuvoston asetuksen (EY) N:o 2978/94 kumoamisesta annetun asetuksen (EY) N:o 417/2002 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 80 artiklan 2 kohdan,ottavat huomioon komission ehdotuksen [3],[3]  EYVL C , , s. .ottavat huomioon Euroopan talous- ja sosiaalikomitean lausunnon [4],[4]  EYVL C , , s. .ottavat huomioon alueiden komitean lausunnon [5],[5]  EYVL C , , s. .noudattavat perustamissopimuksen 251 artiklassa määrättyä menettelyä [6],[6]  EYVL C , , s. .sekä katsovat seuraavaa:1) Asetuksella (EY) N:o 417/2002 [7] vahvistetaan nopeutettu käyttöönottoaikataulu MARPOL 73/78 -yleissopimuksen mukaisten kaksoisrunkoa tai vastaavaa rakennetta koskevien rakennevaatimusten soveltamiseksi yksirunkoisiin öljysäiliöaluksiin, millä pyritään vähentämään onnettomuudesta aiheutuvien öljyvahinkojen vaaraa Euroopan vesillä.[7]  EYVL L 64, 7.3.2002, s. 1. Asetus sellaisena kuin se on muutettuna asetuksella (EY) N:o 2099/2002 (EYVL L 324, 29.11.2002, s. 1).2) Yhteisö on vakavasti huolissaan siitä, että kyseisessä asetuksessa yksirunkoisten säiliöalusten liikennöinnille asetetut ikärajat eivät ole riittävän tiukkoja. Näitä ikärajoja olisi alennettava edelleen ottaen erityisesti huomioon luokan 1 yksirunkoisen öljysäiliöaluksen Prestigen haaksirikko. Kyseinen alus oli haaksirikkoutuessaan saman ikäinen kuin säiliöalus Erika eli 26 vuotta.3) Öljykuljetusten meriturvallisuutta koskevassa komission tiedonannossa [8] ehdotettiin, että luokan 1 yksirunkoisten öljysäiliöalusten ikäraja olisi 23 vuotta, luokan 2 alusten 28 vuotta ja luokan 3 alusten 25-30 vuotta ja että niitä koskevat lopulliset määräajat olisivat luokan 1 osalta vuosi 2005, luokan 2 osalta vuosi 2010 ja luokan 3 osalta vuosi 2015. Alkuperäisen ehdotuksen mukaan asetusta olisi sovellettava öljysäiliöaluksiin, joiden kantavuus on vähintään 600 tonnia. Asetukseen (EY) N:o 417/2002 neuvottelujen jälkeen sisällytetyt rajat olivat kaikilta osin löyhempiä.[8]  KOM(2000) 142 lopullinen, 21.3.2000.4) Prestigen onnettomuuden jälkeistä meriturvallisuuden parantamista koskevassa komission tiedonannossa Euroopan parlamentille ja neuvostolle [9] ilmoitettiin, että komissio aikoo ehdottaa asetusta, jolla kielletään raskaan polttoöljyn kuljettaminen yksirunkoisilla säiliöaluksilla jäsenvaltioiden satamiin ja satamista.[9]  KOM(2002) 681 lopullinen, 3.12.2002.5) Joulukuun 6 päivänä 2002 annetuissa neuvoston päätelmissä komissiota kehotettiin esittämään kiireellisesti ehdotus, joka koskee yksirunkoisten säiliöalusten nopeutettua käytöstä poistamista ja jolla sisällytetään vähintään 15 vuoden ikäiset säiliöalukset alusten kunnon arviointijärjestelmään niiden rakenteesta riippumatta. Neuvosto sopi myös, että raskasöljyjä on kuljetettava ainoastaan kaksoisrungolla varustetuilla öljysäiliöaluksilla.6) Alusten kunnon arviointijärjestelmä on suunniteltu siten, että sillä voidaan havaita vanhenevien alusten rakenteelliset heikkoudet, minkä vuoksi sitä olisi sovellettava vuodesta 2005 alkaen kaikkiin yli 15 vuoden ikäisiin aluksiin.7) Marraskuun 21 päivänä 2002 antamassaan päätöslauselmassa EP XXXX Prestige-öljytankkerin katastrofista Galician rannikon edustalla Euroopan parlamentti kehotti toteuttamaan entistä vahvempia toimenpiteitä, jotka voivat tulla nopeasti voimaan, sekä totesi, että kyseinen uusi öljysäiliöalusonnettomuus on jälleen osoittanut olevan tarpeellista toteuttaa tehokkaita toimia kansainvälisellä ja EU:n tasolla, jotta meriturvallisuutta voitaisiin parantaa merkittävästi.8) Asetus (EY) N:o 417/2002 olisi muutettava vastaavasti,OVAT ANTANEET TÄMÄN ASETUKSEN:1 artiklaMuutetaan asetus (EY) N:o 417/2002 seuraavasti:1) Lisätään 1 artiklaan seuraava ilmaisu:" sekä kieltää raskasöljyjen kuljettaminen yksirunkoisilla öljysäiliöaluksilla jäsenvaltioiden satamiin tai satamista."2) Muutetaan 2 artikla seuraavasti:a) korvataan 1 kohdan ensimmäinen luetelmakohta seuraavasti:"- jotka tulevat jäsenvaltion lainkäyttövaltaan kuuluviin satamiin, rannikon ulkopuolella sijaitseviin ulkosatamiin tai ankkurointialueelle riippumatta siitä, minkä lipun alla alukset purjehtivat, tai"b) lisätään 1 kohtaan seuraava virke:"Tämän asetuksen 4 artiklan 2 kohdan soveltamiseksi tätä asetusta sovelletaan kantavuudeltaan vähintään 600 tonnin öljysäiliöaluksiin."3) Lisätään 3 artiklaan seuraavat kohdat:"14) 'raskasöljyillä' raskasta polttoöljyä, raskasta raakaöljyä, jäteöljyjä, bitumia ja tervaa;15) 'raskaalla polttoöljyllä' kaikkia CN-koodeihin [10] 2710 19 51, 2710 19 55, 2710 19 61, 2710 19 63, 2710 19 65 ja 2710 19 69 kuuluvia öljytuotteita;[10]  Sellaisina kuin ne ovat määriteltyinä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 1 päivänä elokuuta 2002 annetussa komission asetuksessa (EY) N:o 1832/2002 (EYVL L 290, 28.10.2002, s. 197).16) 'raskaalla raakaöljyllä' CN-koodiin 2709 00 90 kuuluvia raakaöljyjä, joiden API-aste on alle 30;17) 'jäteöljyillä' jätteitä, jotka sisältävät pääasiallisesti maaöljyjä ja bitumisia kivennäisiä veteen sekoittuneina tai ilman vettä ja jotka kuuluvat CN-koodeihin 2710 91 00 and 2710 99 00;18) 'bitumilla ja tervalla' kaikkia CN-koodeihin 2713 20 00, 2713 90 10, 2713 90 90 ja 2715 00 00 kuuluvia öljytuotteita."4) Muutetaan 4 artikla seuraavasti:a) Korvataan 1 kohdan a, b ja c alakohta seuraavasti:"a) Luokan 1 öljysäiliöalusten osalta:- vuonna 1980 tai aiemmin toimitettujen alusten osalta vuonna 2003,- vuonna 1981 toimitettujen alusten osalta vuonna 2004,- vuonna 1982 tai myöhemmin toimitettujen alusten osalta vuonna 2005.b) Luokan 2 öljysäiliöalusten osalta:- vuonna 1975 tai aiemmin toimitettujen alusten osalta vuonna 2003,- vuonna 1976 toimitettujen alusten osalta vuonna 2004,- vuonna 1977 toimitettujen alusten osalta vuonna 2005,- vuosina 1978 ja 1979 toimitettujen alusten osalta vuonna 2006,- vuosina 1980 ja 1981 toimitettujen alusten osalta vuonna 2007,- vuonna 1982 toimitettujen alusten osalta vuonna 2008,- vuonna 1983 toimitettujen alusten osalta vuonna 2009,- vuonna 1984 tai myöhemmin toimitettujen alusten osalta vuonna 2010.c) Luokan 3 öljysäiliöalusten osalta:- vuonna 1975 tai aiemmin toimitettujen alusten osalta vuonna 2003,- vuonna 1976 toimitettujen alusten osalta vuonna 2004,- vuonna 1977 toimitettujen alusten osalta vuonna 2005,- vuosina 1978 ja 1979 toimitettujen alusten osalta vuonna 2006,- vuosina 1980 ja 1981 toimitettujen alusten osalta vuonna 2007,- vuonna 1982 toimitettujen alusten osalta vuonna 2008,- vuonna 1983 toimitettujen alusten osalta vuonna 2009,- vuonna 1984 toimitettujen alusten osalta vuonna 2010,- vuonna 1985 toimitettujen alusten osalta vuonna 2011,- vuonna 1986 toimitettujen alusten osalta vuonna 2012,- vuonna 1987 toimitettujen alusten osalta vuonna 2013,- vuonna 1988 toimitettujen alusten osalta vuonna 2014,- vuonna 1989 tai myöhemmin toimitettujen alusten osalta vuonna 2015."b) Korvataan 2 kohta seuraavasti:"2. Raskasöljyjä kuljettavien öljysäiliöalusten pääsy jäsenvaltion lainkäyttövaltaan kuuluviin satamiin, rannikon ulkopuolella sijaitseviin ulkosatamiin tai ankkurointialueelle on kielletty riippumatta siitä, minkä lipun alla alukset purjehtivat, jolleivät nämä säiliöalukset ole kaksoisrungolla varustettuja öljysäiliöaluksia."5) Korvataan 5 artikla seuraavasti:"5 artiklaLuokan 2 ja luokan 3 alusten kunnon arviointijärjestelmän mukaisuus1. Yli 15 vuoden ikäisen öljysäiliöaluksen pääsy jäsenvaltion lainkäyttövaltaan kuuluviin satamiin, rannikon ulkopuolella sijaitseviin ulkosatamiin ja ankkurointialueille luokan 2 ja luokan 3 alusten osalta aluksen vuonna 2005 olevan toimituksen vuosipäivän jälkeen on kielletty, jollei alus ole 6 artiklassa tarkoitetun kunnon arviointijärjestelmän mukainen.2. Jäsenvaltion toimivaltaiset viranomaiset voivat sallia kyseisen jäsenvaltion lipun alla purjehtivan yli 15 vuoden ikäisen öljysäiliöaluksen edelleen liikennöinnin luokan 2 ja luokan 3 alusten osalta aluksen vuonna 2005 olevan toimituksen vuosipäivän jälkeen, mutta ainoastaan jos alus on 6 artiklassa tarkoitetun kunnon arviointijärjestelmän mukainen."2 artiklaJäsenvaltioiden puolesta toimiva neuvoston puheenjohtajavaltio ja komissio tekevät Kansain väliselle merenkulkujärjestölle (IMO) tämän asetuksen antamisesta yhteisen ilmoituksen, jossa viitataan Yhdistyneiden Kansakuntien merioikeusyleissopimuksen 211 artiklan 3 kappaleeseen.3 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...].Euroopan parlamentin puolesta Neuvoston puolestaPuhemies Puheenjohtaja